b'\n_START_ARTICLE_\nAbsol\n_START_SECTION_\nBiolo\xc5\xa1ke karakteristike\n_START_PARAGRAPH_\nAbsolovo lice, rep i izraslina nalik britvi na desnoj strani glave tamnoplave su boje. Neki smatraju kako je "britva" zapravo abnormalan razvoj njegova desnoga uha. Unato\xc4\x8d njenom izgledu, "britva" je zapravo veoma mekana na dodir, poglavito onda kada Absol nije napet ili ljutit; u suprotnom slu\xc4\x8daju, "britva" se obasjava sna\xc5\xbenim svjetlom i postaje opasno sna\xc5\xbena i o\xc5\xa1tra na dodir, iako je Absol ne\xc4\x87e namjerno upotrijebiti protiv svoga hu\xc5\xa1ka\xc4\x8da. Jedno od njegova dva uha zakrenuto je prema gore, dok je drugo zakrenuto prema dolje, kako bi \xc4\x8duo to\xc4\x8dan izvor bilo kakvog zvuka, poput sova u stvarnom svijetu. Absol je Pok\xc3\xa9mon izrazito dobro\xc4\x87udne naravi, koji upozorava ljude u svojoj blizini o nadolaze\xc4\x87im opasnostima, te \xc4\x8dini to pojavljuju\xc4\x87i se pred pojedinim osobama. Ve\xc4\x87inu svog vremena provodi u te\xc5\xa1ko prohodnim terenima, poglavito planinskim podru\xc4\x8djima. Imaju snje\xc5\xbenobijel sloj krzna koji je veoma mekan na ljudski dodir._NEWLINE_\xc5\xa0iroko je vjerovanje kako se lik Absola temelji na liku Bargesta, mitskog no\xc4\x87nog psa-duha koji \xc5\xbeivi u planinama. Ipak, mogu\xc4\x87e je tako\xc4\x91er da se temelji na egipatskim sfingama. Jednako vrijedno spominjanja oblik je njegove glave: ve\xc4\x87inskim dijelom bijelo krzno na glavi s tamnoplavim draguljem na \xc4\x8delu, tamnoplavo lice i britva koja se pru\xc5\xbea uz lice, u visinu. Ovaj oblik, kao i sam Absol, vjerojatno je utemeljen na simbolu i na\xc4\x8delima jina i janga._NEWLINE_Absolova slava (ili ljaga, ovisno o promatra\xc4\x8du) njegova je sposobnost da predvidi prirodne katastrofe i pojavi se na mjestima koje \xc4\x87e one neposredno zadesiti. Absol upotrebljava svoja o\xc5\xa1tra i istan\xc4\x8dana osjetila kako bi osjetio i najmanje neobi\xc4\x8dne promjene u zraku i zemlji, te svojim znanjem o prirodnoj ravnote\xc5\xbei mo\xc5\xbee predvidjeti nadolaze\xc4\x87u prirodnu katastrofu. Mogu\xc4\x87e je da mo\xc5\xbee upotrebljavati tehniku Pogleda u budu\xc4\x87nost (Future Sight) na sli\xc4\x8dan na\xc4\x8din kao \xc5\xa1to to \xc4\x8dine Gardevoir i Espeon kako bi za\xc5\xa1titili svog trenera na vrijeme. U sebi nosi veliku brigu o sigurnosti prema ljudima jer, istog trenutka nakon \xc5\xa1to osjeti opasnost, odlazi do najbli\xc5\xbeeg naselja kako bi upozorio ljude. Absol je popularan kao ljubimac u podru\xc4\x8djima s \xc4\x8destim potresima jer upozorava vlasnike prije dolaska svakog. Uz Absolovu osobnost, njegovo je glasanje sli\xc4\x8dno alarmu. Ipak, tijekom vremena ljudi su razvili neshva\xc4\x87anje prema ovom Pok\xc3\xa9monu; mnogi smatraju kako je Absol povezan sa samim stvaranjem katastrofa, poput potresa, poplava ili po\xc5\xbeara, radi \xc4\x8dega ga mnogi vide kao simbol lo\xc5\xa1e sre\xc4\x87e.\n_START_SECTION_\nU videoigrama\n_START_PARAGRAPH_\nAbsol je jedan od Pok\xc3\xa9mona uveden u Pok\xc3\xa9mon igrama tre\xc4\x87e generacije, te je jedan od samo nekoliko Mra\xc4\x8dnih Pok\xc3\xa9mona koji nemaju dvostruki tip._NEWLINE_Absola je mogu\xc4\x87e uhvatiti na Stazi 120, izme\xc4\x91u grada Fortreeja i Lilycovea, te je prili\xc4\x8dno rijedak. Absola na 48. razini mogu\xc4\x87e je uhvatiti u igri Pok\xc3\xa9mon Colosseum na Realgam tornju._NEWLINE_Absolova Attack statistika izrazito je visoka, no njegove Defense i Special Defense statistike ispod prosjeka su, \xc5\xa1to smanjuje njegovu u\xc4\x8dinkovitost. Njegova Special Attack statistika na granici je prosjeka, dok je njegova Speed statistika prosje\xc4\x8dna._NEWLINE_Absol mo\xc5\xbee imati jednu od dvije Pok\xc3\xa9mon sposobnosti. Pritisak (Pressure), koja je uvedena u tre\xc4\x87oj generaciji, veoma je rijetka me\xc4\x91u Pok\xc3\xa9monima koji nisu Legendarnog statusa, te pri svakom napadanju Absola, protivnikov napada\xc4\x8dki PP (Power Point) biva smanjen za 2 boda, a ne 1 kao u obi\xc4\x8dnim slu\xc4\x8dajevima. Druga Pok\xc3\xa9mon sposobnost koju je Absol dobio u \xc4\x8detvrtoj generaciji, Izvanredna sre\xc4\x87a (Super Luck), koja mu omogu\xc4\x87uje da na protivniku ostvari ve\xc4\x87i broj kriti\xc4\x8dnih udaraca._NEWLINE_U igri Pok\xc3\xa9mon Mystery Dungeon, Absol na 20. razini smiruje pobje\xc5\xa1njelog Articuna, koji poku\xc5\xa1ava uni\xc5\xa1titi igra\xc4\x8dev tim zbog prolaska kroz Zamrznutu \xc5\xa1umu. Absol, koji je osjetio prirodne katastrofe koje haraju svijetom, odlu\xc4\x8duje pridru\xc5\xbeiti se igra\xc4\x8devu timu kako bi mu pomogao skinuti ljagu s igra\xc4\x8deva imena.'